شه‌فه‌ق نيوز/ كيم جونگ ئون سه‌رۆك كۆرياى باكوور و دۆناڵد ترامپ سه‌رۆك ئه‌مريكا، له‌ دانيشتن مێژووييگ له‌ دويرگه‌ى سنتوسا له‌ سه‌نگافوره‌ ئه‌را ماوه‌ى 41 ده‌قه‌ چه‌ويان كه‌فته‌ يه‌كترى.
كيم دوياى چه‌ن له‌حزه‌يليگ ك له‌شان ترامپ دانيشتوێد خوه‌شاڵێ خوه‌ى وه‌و دانيشتنه‌ ئه‌را سه‌رۆك ئه‌مريكى ده‌رخست، يه‌يش له‌وه‌ختيگ كاميراى ميديايه‌يل جه‌هانى ره‌ميان گرتياد و هه‌ردوگ سه‌رۆك دووسييگ مه‌بده‌ئى بنيات نان.
كيم و ترامپ هه‌ردوگيان ئه‌را ماوه‌ى 41 ده‌قه‌ وه‌يه‌كه‌و بوين وه‌رجه‌ ئه‌وه‌گ وه‌رپرسه‌يل تر به‌شدارى دانيشتنه‌گه‌يان بكا، ك ئه‌گه‌ر هات و سه‌ربكه‌فن له‌ جيوه‌جيكردن دبلۆماسيه‌ت ئه‌وه‌ له‌ى حاڵه‌ته‌ ئاسوو ئه‌منى له‌ ناوچه‌ى باكوور خوه‌رهه‌ڵات ئاسيا ئالشتكارى وه‌خوه‌يه‌و دوينێد جوور ئه‌وه‌گ چوين ديوار به‌رلين كه‌فت له‌ 1989 و ئاڵشتكارى روێدا له‌ ئۆرپا.
